Microbioteríidos

A dos microbioteríidos (Microbiotheriidae) é a única familia actual da orde dos microbioterios (Microbiotheria) que, até hai relativamente pouco tempo, críase extinto.Gardner, A. L. (2005): Order Microbiotheria en Wilson, D. E. & Reeder, D. M., edit. Mammal Species of the World: A Taxonomic and Geographic Reference 3rd ed. Baltimore, Maryland, USA: The Johns Hopkins University Press. p. 21. ISBN 978-0-8018-8221-0.

Inclúe unha única especie actualmente viva, Dromiciops gliroides, chamada en Suramérica, onde habita, monito del monte, aínda que se coñecen outras especies en estado fósil.

Son os marsupiais americanos máis próximos aos existentes en Australia (os australidelfos), xa que se trata dunha reinvasión de marsupiais ás terras de Gondwana, que acabaron converténdose na actual Suramérica.

 Características 
O cranio aparece co rostro alongado e co óso nasal expandido caudalmente. Non aparece o proceso paraoccipital. O bulbo timpánico está moi desenvolvido e ocupa unha área relativamente grande da base do cranio.

A fórmula dentaria é a que aparece na táboa adxunta.
Fórmula dentaria i: 5 c: 1 p: 3 m: 4 4 1 3 4
Son animais poliprotodontes cunha dentición caracterizada por incisivos con forma de espátula, dispostos os da mandíbula superior en forma de arco.

Como na maior parte dos marsupiais, o cerebro, está relativamente pouco desenvolvido, para tratarse de mamíferos, con circunvolucións escasamente marcadas, aínda que os lóbulos están ben delimitados.

 Taxonomía 
 Descricións 
 Orde
A orde foi descrita en 1889 polo naturalista arxentino Florentino Ameghino.

O grupo foi tradicionalmente incluído en Marsupialia. Foi considerado como a orde Polyprotodonta por Reig et al. en 1987; e considerado como unha orde separada por Aplin e Archer (1987) e por Marshall et al. (1990).

Filoxenéticamente está relacionado cos marsupiais australidelfos (Spotorno et al., 1997; Burk et al., 1999.

 Familia
A familia fora descrita tamén por Ameghino, en 1887, no Bol. Mus. La Plata, 1: 6, e previamente incluída na familia dos didélfidos.Microbiotheriidae no MSW.

 Xénero e especie
Tanto o xénero Dromiciops, como a especie D. gliroides, describiunos o zoólogo británico Oldfield Thomas, no seu traballo "On Micoureus griseus, Desm., with the description of a new genus and species of Didelphyidae", publicado en Annals and Magazine of Natural History, Series 6, 14: 186 -187.Dromiciops en MSW.Dromiciops gliroides en MSW.

 Sinónimos 
 Orde
A orde dos Microbiotheria foi coñecida temen polos sinónimos:
 Gondawanadelphia
 Dromiciopsia

 Especie
Dromicipos gliroides reciniu tamén o nome de:
 Dromociops australis F. Philippi, 1893

 Etimoloxías 
O nome científico da orde, Microbiotheria, está foemado polos elementos do latín científico micro-, calco do grego antigo μικρο-, de μικρός mikrós, 'pequeno'; -bio, derivado do grego βίος bíos, 'vida', 'os viventes', e -theria, forma plural tirada do grego θηρίον thēríon, 'besta', 'animal salvaxe', 'fera' (e tamén 'animal terrestre', en oposicion ás aves e os peixes).Order Microbiotheria en A MAMMALIAN LEXICON. Vén a significar 'os pequenos animais'.

O nome da familia, Microbiotheriidae, está formado, como é a norma, sobra a base da raíz do seu xénero tipo, neste caso Microbiotherium, coa adición da desniencia -ĭdae, propia dos nomes de familia animais.

O nome do xénero, Dromiciops, refírese á semellanza entre este animal e o falanxero oriental, Dromicia nana (hoxe clasificado como Cercartetus nanus). O sufixo -ops, deriva da palabra do grego antigo ὤψ óps, que significa 'aspecto' ou 'aparencia', é dicir, 'os animais con aparencia de Dromicia".

O nome específico, gliroides, constrúse cos elementos do latín científico glir-, do latín glīs, glīrēs, 'leirón'.Etymology of the Latin word glis  en myEtymology. e -oides, tirado do grego antigo ειδης eidēs, de είδος eídos, 'aspecto', 'aparencia'.-IDE2, -OÏDE no Trésor de la langue française informatisé. Literalmente, 'parecido ao leirón'.

 Clasificación 
 Familia Microbiotheriidae Ameghino, 1887
 Xénero Dromiciops Thomas, 1894
 Dromiciops gliroides Thomas, 1894
 Xénero Eomicrobiotherium † (Marshall, 1982)
 Xénero Ideodelphys † (Ameghino, 1902)
 Ideodelphys microscopicus † (Ameghino, 1902)
 Xénero Khasia † (Marshall & de Muizon, 1988)
 Khasia cordillerensis † (Marshall & de Muizon, 1988)
 Xénero Microbiotherium † (Ameghino, 1887)
 Microbiotherium acclinum †
 Microbiotherium forticulum †
 Microbiotherium gallegosense †
 Microbiotherium patagonicum †
 Microbiotherium tehuelchum †
 Microbiotherium tortor †
 Xénero Mirandatherium † (Paula Couto, 1952)
 Mirandatherium alipioi † (Paula Couto, 1952)
 Xénero Pitheculus † (Ameghino, 1894)
 Pitheculus australis † (Ameghino, 1894)

 Notas 

 Véxase tamén 

 Bibliografía 
 Gardner, A. L. (2007): "Order Didelphimorphia", en A. L. Gardner, ed., Mammals of South America, pp. 669. University of Chicago Press, Chicago, USA.
 Gould, Edwin; McKay, George & Kirshner, David (1988): Encyclopedia of mammals. San Diego, CA, USA: Academic Press. ISBN 978-0-1229-3670-1.
 Grzimek, B.; Schlager, N. e Olendorf, D. (2003): Grzimek's Animal Life Encyclopedia. Detroit: Thomson Gale.
 Kemp, T. S. (2005): The Origin & Evolution of Mammals. Oxford: Oxford University Press. ISBN 978-0-19-850761-5.
 McKenna, M. C. e Bell, S. K. (1997): Classification of Mammals Above the Species Level. Nova York: Columbia University Press. ISBN 978-0-231-11013-8.
 Marshall, L. G. (1978): "Dromiciops australis". Mammalian Species 99: 1-5.
 Wilson, D. E. & Reeder, D. M., edit. (2005): Mammal Species of the World: A Taxonomic and Geographic Reference 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.
 Wroe, S. et al. (2000): "Cladistic analysis of dasyuromorphian (Marsupialia) phylogeny using cranial and dental features" Journal of Mammalogy, 81 (4): 1008-1024.

 Outros artigos 
 Marsupiais
 Australidelfos

 Ligazóns externas 
 Microbiotheriidae na ADW.
 Paleocene mammals of the world.
 Microbiotheria en Mikko's Phylogeny Archive.
 Microbiotheriidae en Paléopedia.
 Microbiotheriidae  en Fossilworks.
 Dromiciops gliroides na Lista vermella da UICN.

Categoría:Marsupiais
Categoría:Fauna de América do Sur
Categoría:Animais descritos en 1894